Kauko Kokkonen

Kauko Arvid Kokkonen (31. maaliskuuta 1916 Nurmijärvi – 7. lokakuuta 1992 Helsinki) oli suomalainen näyttelijä. Kokkonen esiintyi usein sivurooleissa, muun muassa Spede Pasasen elokuvissa kuten Millipilleri, Kahdeksas veljes, Leikkikalugangsteri ja Tup-akka-lakko.

Kokkosella oli pitkä ura, joka kesti yli 50 vuotta. Hän esiintyi sivurooleissa Komisario Palmu -elokuvissa, Kaasua, komisario Palmu! ja Tähdet kertovat, komisario Palmu. Kokkonen esiintyi myös elokuvissa Täällä Pohjantähden alla, Kankkulan kaivolla, Pieni luutatyttö, Pekka Puupää, Villin Pohjolan salattu laakso, Pekka ja Pätkä Suezilla, Pekka ja Pätkä mestarimaalareina, Radio tekee murron ja SF-paraati. 
Isokokoinen ja roteva Kokkonen nähtiin usein poliisin sivuroolissa.

Kokkonen muistetaan myös teatterinäyttelijänä. Hän esiintyi pitkään Radioteatterissa.

Kokkonen toimi myös laulajana ja hän levytti useita kappaleita kuten Anttilan keväthuumaus ja Onnenpyörä.

Kokkonen kuoli 76-vuotiaana pitkään sairasteltuaan Helsingissä. Kokkonen on haudattu Hietaniemen hautausmaalle Helsinkiin.

Lähteet 

 

Suomalaiset näyttelijät
Vuonna 1916 syntyneet
Vuonna 1992 kuolleet